# Strollad Broadel Breizh (1931-1944)

Strollad Broadel Breizh, Parti national breton / PNB e galleg, a oa ur strollad politikel broadelour breizhat bet krouet e 1931 hag a badas betek 1944. L'Heure Bretonne e oa kazetenn ar strollad. Roet eo bet lamm d'ar strollad goude Dieubidigezh Bro-C'hall e fin an Eil Brezel-bed, en abeg d'ar c'henlabourerezh gant an Trede Reich.

## Pouez Strollad Broadel Breizh

Pouez politikel Strollad Broadel Breizh hag e wriziennadur er gevredigezh vrezhon a laka an tabut da sevel. Evit lod tud ne oa mann pe dost e bouez, padal e oa e oa ur pouez dreistordinal dezhañ evit lod all.

### Un nebeud sifroù

* Olier Chevillote, hag a voe e-penn ar strollad gant Olier Mordrel ha Marsel Guieysse etre Gouere 1938 ha Gouere 1939, a voe war ar renk evit an dilennadegoù :
** perzh a gemeras e dilennadegoù lec'hel evel hini kanton Lokournan e miz Kerzu 1931, ma tapas tremen 20% eus ar mouezhioù ;
** e 1936 e voa war ar renk evit dilennadegoù an dilennidi e Montroulez, 3de e voe.
* L'Heure Bretonne, kazetenn bruderezh ar strollad, a voe embannet betek 25 000 skouerenn anezhi bep sizhun. Ret eo kemer e kont e oa unan eus ar c'hazetennoù nemeto aotreet gant an Alamaned e-pad mare dalc'hidigezh Breizh gant an Alamanted.

## Doare luganioù
#### Traktoù

* Ni Allemands,
    Ni Anglais,
    Ni Français,
    Bretons !
    Rien de plus!
* "Breiz d'ar Vreiziz"

#### Livadurioù

Ingal e oa livet mogerioù Roazhon ha kêrioù bras Breizh gant izili an SBD.

### Un nebeud fedoù

* Kevar e oa kevrenn ekonomikel Strollad Broadel Breizh, Yann-Vari Kerwerc'hez en he fenn. Kevar en doa ur burev e Pariz, lec'hiet 63 straed Vaugirard. Aozet e oa prezegennoù evel hini ar sal La Mutualité e Pariz.
* A-raok an Eil Brezel-bed e oa dija liammoù etre Strollad Broadel Breizh hag an Alamanted. Ma vefe bet dister pouez ar strollad ne vefe ket bet merzet, na kemeret e kont e steuñv an Europa nevez.

## Izili anavezet eus Strollad Broadel Breizh

| Raymond Delaporte Olier Mordrel Marsel Guieysse Yann Bouëssel du Bourg Frañsez Debauvais Yann Goulet Francis Gourvil Alain Guel | Xavier Haas Alan Heusaff Théophile Jeusset Frañsez Kervella Célestin Lainé Hervé Le Helloco Morvan Lebesque Hervé Le Boterf | Alan Louarn Paul Ladmirault Joseph Martray Jean Merrien Denise Guieysse Olier Chevillotte Emmanuel Chevillotte Loeiz Herrieu Paul Ladmirault |

## Bagadoù Stourm

Ar Bagadoù Stourm a oa strollad emzifenn Strollad Broadel Breizh, Yann Goulet er penn anezhañ. Lod anezho evel Ange Péresse a guitaas anezhañ en ur heuliañ Célestin Lainé ha Marsel Guieysse war-du ar strollad stourm Bezen Perrot, ur strollad tud armet hag emezelet e servij an Trede Reich. Lod all avat a yeas war-du ar Rezistañs (strollad Liberté eus Sant-Nazer).

## Embannadurioù Strollad Broadel Breizh

L'Heure Bretonne e oa kazetenn Strollad Broadel Breizh, adal miz Even 1940 betek miz Even 1944, da lavaret eo da vare dalc'hidigezh Breizh gant an Alamanted.
* Le nationalisme breton, aperçu doctrinal, 1932
* An Hevoud Kelc'h lizher Strollad Broadel Breizh
* Ar studier Brezon kelc'h lizher Kengevrad ar studierien broadelour Brezon, aozadur ar studierien d'ar Strollad Broadelour Breiz (1941)

## Levrlennadur

* Georges Cadiou, L'hermine et la croix gammée : Le mouvement breton et la collaboration, Embannadur Apogée nevesaet 5 a viz Gwengolo 2006 (ISBN 2-914353-06-5)
* Henri Freville, Archives Secrètes de Bretagne 1940-1944, embannadur Ouest France, dastumadenn Histoire, 8 a viz Ebrel 2008 (ISBN 2737344530)
* Philippe Aziz, Histoire secrète de la gestapo française en Bretagne, 2 levrenn, Geneva, Embannadur Famot, 1975.
* Kristian Hamon, Les nationalistes Bretons sous l’occupation, Fouenant, Yoran Embanner, 2004, (ISBN 2-9521446-1-3)
* Alain Déniel, Le mouvement breton 1919-1945, François Maspéro, 1976.

## Notennoù ha daveennoù

* ↑ (fr) Lionel Henry, Dictionnaire biographique du mouvement breton, Yorann embanner, miz Du 2013, ISBN 978-2-916579-59-7, p. 80
* ↑ Traktoù bet embannet e penn-kentañ an Eil Brezel-bed